system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Marcel Pavel.
assistant
Marcel Pavel () este un cântăreț român de muzică ușoară.
Împreună cu Monica Anghel a reprezentat România la concursul muzical Eurovision 2002 cu piesa "Tell me why".

Biografie 
Marcel Pavel s-a născut pe 4 decembrie 1959, în satul Independența, județul Galați, dar a crescut și copilărit la Câmpulung Muscel, unde familia lui s-a mutat pe când avea doar 3 ani. Artistul face parte dintr-o familie de muzicieni, tatăl fiind violonist – o parte din educația muzicală primind-o de la dânsul. Frații săi sunt de asemenea instrumentiști, Micky Pavel – saxofon, claviaturi, solo voce, Gigi Pavel – stabilit în Germania, saxofonist profesionist, Gina Pavel pianistă și solistă vocală. Bunicul a fost un rapsod popular cunoscut și îndrăgit: Ion Taraș. Deși mama nu a fost niciodată direct implicată în muzică, Marcel Pavel consideră că îi datorează totul mamei sale.

Marcel și-a arătat pasiunea pentru muzică la vârsta de trei ani, când a început să bată la tobe. A început studiile muzicale la șase ani, în grupa mare, înscriindu-se la Școala de Muzică și Arte Plastice din Câmpulung Muscel (jud. Argeș), la violoncel și pian – auxiliar. Și astăzi, Marcel Pavel își amintește cu mare plăcere și mândrie de orașul Câmpulung Muscel unde și-a petrecut copilăria și a început activitatea artistică.

A urmat Liceul de Muzică și Arte Plastice din Pitești, studiind în paralel în particular percuția, iubind foarte mult stilurile de muzică rock și jazz-rock. Este absolvent al UNMB (Universtatea Națională de Muzică București)-secția Canto clasic.

În prezent este compozitor și poliinstrumentist, cunoscând chitara bas, contrabasul, violoncelul, pianul și percuția. Începând din anul 1981 a susținut nenumărate turnee în străinătate: Olanda, Germania, Italia, Belgia, Franța (Paris), Elveția (Lausanne, Geneva), Austria, Polonia, Egipt, Israel, Statele Unite ale Americii, Spania, Portugalia, Grecia, Turcia, Cipru, Estonia, Republica Moldova.

În urma experienței căpătate de-a lungul acestor ani, în vara lui 2000 a devenit un artist cunoscut la nivel național lansându-se cu melodia "Frumoasa Mea" compusă de Ovidiu Komornik. Despre "Frumoasa Mea" artistul spune că speră să rămână mult timp în inima românilor.

Albumul "Frumoasa Mea" a fost vândut în 250.000 de exemplare, fapt pentru care i s-a acordat Discul de Platină.
A colaborat cu numeroase personalități din show-biz-ul românesc și internațional – Monica Anghel, Sanda Ladoși, Luminița Anghel, Nico, Andra, Bodo, Laurențiu Cazan, Elena Cârstea, Costi Ioniță, Lavinia – ex Spicy, soprana Mihaela Stanciu, soprana Irina Iordăchescu, soprana Crina Zancu, Toto Cutogno, Boney M (în concert la Chișinău, în 2006), Smokie (în concert, la Craiova, 40000 de spectatori, 3 iunie 2007) precum și cu Orchestra Filarmonicii George Enescu condusă de Iosif Prunner și Big Bandul Radio condus de Ionel Tudor. A fost membru al formației "Riff" și în anul 1981 a efectuat un turneu de șase luni împreună cu formația Semnal M.

În 2002 a câștigat selecția națională pentru Eurovision 2002 alături de Monica Anghel cu piesa "Tell me why". În finală s-au clasat pe locul nouă, cea mai bună poziție a României în concurs de până atunci.

El este membru al Partidului Ecologist Român.

Viață personală 
Marcel Pavel s-a căsătorit în 1992 cu Violeta Șmîșleaeva, fostă balerină a Teatrului Bolșoi din Moscova. Cuplul are trei copii. Cei doi băieți, Sasha și Richard, sunt amândoi interesați de oportunitatea unei cariere muzicale. În 2013, Violeta i-a dăruit și o fetiță, care a primit două nume Ioana și Iuvenalia după bunicul ei din partea mamei.

Premii
1996 - Premiul "Vocea de la miezul nopții" al Editurii Actualitatea Muzicală (Revistă bilunară editată de Uniunea Compozitorilor și Muzicologilor din România)
2000 - Premiul "Vocea anului" al Editurii Actualitatea Muzicală
2000 - Premiul de popularitate la Festivalul de Muzică Ușoară de la Mamaia, cu melodia "Frumoasa Mea"
2000 - Premiul I al "Societății Române de Radio", la secțiunea "Interpreți de muzică pop"
2000 - Locul I, "Vedeta Anului" al "Premiile Redacției Muzicale"
2000 - Locul I, "Piesa Anului" cu melodia "Frumoasa Mea" al "Premiile Redacției Muzicale"
2001 - Premiul "Cel mai bun debut" din partea "Premiile Industriei Muzicale"
2001 - Premiul I la secțiunea creație, împreună cu compozitorul Raymond Vancu, pentru melodia "Unde ești" la Festivalul de Muzică Ușoară Mamaia
2002 - Premiul "Cea mai bună voce masculină", secțiunea pop, din partea "Premiile Industriei Muzicale"
2002 - Premiul "Omul Lunii" și "Evenimentul Lunii - Eurovision 2002" de către "VIP TOP Exploziv"
2002 - Prima calificare la "Eurovision" în istoria acestui concurs, împreună cu Monica Anghel, Ionel Tudor și Mirela Fugaru
2003 - Premiul "Cel mai bun album pop" ("Te vreau lângă mine") din partea "Premiile Muzicale Radio România"
2005 - Diploma "10 pentru România" (nominalizat la categoria "Cel mai bun interpret vocal") din partea "Realitatea TV"
2006 - Premiul II la secțiunea creație cu melodia "De dragul tău" compusă de Andrei Tudor la Festivalul de Muzică Ușoară Mamaia
2006 - Diploma de excelență din partea TVR pentru rolul avut în istoria televiziunii române.

În 2013 a abținut premiul "The Best Live Act 2013" pentru concertul "Very Classic" prezentat la Sala Palatului în București acompaniat de peste 140 de muzicieni și artiști.
Concertul a avut loc în aceeași zi cu lansarea dublului CD "Very Classic".

Discografie 
 Frumoasa mea (2000)
 Concert live la Ateneul Român – Marcel Pavel și invitații săi (2001)
 Te vreau lângă mine (2001)
 Doar pentru tine (2004)
 De dragul tău (2007)
 "The best of" (2010)
 "Nu Te Mai Am" (2011)
 "Very Classic" (2013) - Dublu CD
 "Marcel Pavel & Bucharest Symphony Orchestra live in concert - Very Classic" (2013) - DVD

Note 

 Biografia  cântărețului pe site-ul oficial: marcelpavel.ro

Legături externe 
 Site-ul oficial al cântărețului]
  Pagina Oficială pe Facebook
 Canal oficial pe YouTube

Nașteri în 1959
Cântăreți români de muzică ușoară
Cântăreți români în viață
Reprezentanții României la Eurovision
Români de origine romă
Artiști români de origine romă
Oameni din județul Galați